ተከክሊእዝጊ ዑቕባልደት ብወገኑ፡ እቲ ዓሚ ከምዚ እዋን ዝተፈጥረ ተስፋ ዕርቀ-ሰላም፡ ከምቲ ክኾኖ ዝነበሮን ዝግበኦን ስለ ዘይሰጎመ ስክፍታታት'ኳ እንተሎ፡ ብኤርትራ ኮነ ጎረቤትና ኢትዮጵያ ነቲ ዘሕዝን ሕሉፍ ተመኩሮ ክደግምዎ ይኽእሉ እዮም ዝብል እምነት ከም ዘይብሉ ሓቢሩ። መንግስቲ ኣብዪ፡ ፍቕርን ሕደገትን እናሰበኸ፡ ብስእነት ጸጥታ ጸኒዑ ዝነበረ ሰዓታት እቶ-እቶ ኣልዩ፣ ቤት ማእሰርቲ ማእከላዊ ዓጽዩ፣ ብኣሽሓት ዝቑጸሩ እሱራት ፈቲሑ፣ ምስ ተቓወምቲ ውድባት ዕርቂ ገይሩ ዘተስፉ ጽገናዊ ለውጥታት ስለ ዝገበረ፡ ነቲ ኣብ ኢትዮጵያ ተጓሃሂሩ ናብ ሕማቕ ኣንፈት ዝኸይድ ዝነበረ ዓሌታዊ ጎንጺ ብመጠኑ ኣህዲኡዎ'ዩ። ምንጪ ስእሊ, Teklizghi ukbaldet ኢትዮ-ኤርትራ፡ ምኽፋት ዶባት እንታይ ረብሓታት ኣምጺኡ?
